Երբ հատկապես ավագ դպրոցի դասագրքերի խնդիրը ձգվում ու ձգվում է` կարծես ձևական դարձնելով այն, ինչին այդպես ձգտում էին կրթության մեր պատասխանա տուները: Ստեղծվել է ավագ դպրոց` առանց հիմնավոր դասագրքերի ու ծրագրերի, առանց ճշգրիտ քաղաքականության... Դպրոց, դասագիրք, ուսուցիչ. ինձ համար երկրորդ պլան են մղվել: Ու մեղավորը ես չեմ: Վերջին տարիներին ամեն ինչ արվեց, որպեսզի խորթություն ձևավորվի աշակերտի ու դպրոցի միջև, որպեսզի ոչ թե դպրոցը, այլ կրկնուսույցների մոտ պարապմունքները դառնան կարևոր: Հայոց լեզվի շտեմարանի կազմողներից մեկը` տխրահռչակ Փառանձեմ Մեյթիխանյանը, վերջերս մի հայտարարություն արեց, թե լավ սովորելու և բուհ ընդունվելու համար պարտադիր է կրկնուսույցների մոտ պարապելը: Մինչդեռ 12-ամյա կրթական համակարգը ստեղծողները համոզում էին, թե այլևս կրկնուսուցման անհրաժեշտություն չի լինելու…